കണ്ടെയ്നര് ലോറി ഇടിച്ച് തെറിപ്പിച്ച സ്കൂട്ടര് യാത്രക്കാരന് മറ്റൊരു ലോറിക്കടിയില്പ്പെട്ട് മരിച്ചു കൊയിലാണ്ടി: ചെങ്ങോട്ടുകാവ് വില്ലേജ് ഓഫിസിനു സമീപം വാഹനാപകടത്തില് ഇരുചക്ര വാഹനയാത്രക്കാരനായ യുവാവ് മരിച്ചു. കാപ്പാട് കണ്ണന് കടവ് അഴിക്കല് പടന്നയില് അക്ഷയ് 21 ആണ് മരിച്ചത്. കോഴിക്കോട് ഭാഗത്തു നിന്ന് കൊയിലാണ്ടി ഭാഗത്തേക്കുവന്ന കണ്ടെയ്നര് ലോറി അക്ഷയ് സഞ്ചരിച്ച ഇരുചക്ര വാഹനത്തെ ഇടിച്ചു തെറിപ്പിക്കുകയും റോഡില് വീണ യുവാവിന്റെ ദേഹത്തുകൂടി മറ്റൊരു ലോറി കയറിയിറങ്ങുകയും ചെയ്തു . വെള്ളിയാഴ്ച രാത്രി 9.15ന് ആണ് അപകടം. കൊയിലാണ്ടി ശോഭിക ടെക്സ്റ്റയില്സ് ജീവനക്കാരനാണ് അക്ഷയ്.കണ്ടെയ്നര് ലോറി നിര്ത്താതെ പോയി. മിനിലോറി പൊലീസ് കസ്റ്റഡിയിലെടുത്തു. പൊലീസും അഗ്നി സുരക്ഷ സേനയും സ്ഥലത്തെത്തി.The post കണ്ടെയ്നര് ലോറി ഇടിച്ച് തെറിപ്പിച്ച സ്കൂട്ടര് യാത്രക്കാരന് മറ്റൊരു ലോറിക്കടിയില്പ്പെട്ട് മരിച്ചു first appeared on MalayalamExpressOnline.